[ca] La tesi doctoral que porta per títol "Els determinants de la localització industrial i residencial. Una aplicació als municipis catalans", tracta sobre els determinants locacionals de persones i activitats econòmiques. El marc territorial utilitzat han estat els municipis de Catalunya, i el marc temporal se situa entre el 1986 i el 1996. L'aportació original d'aquesta tesi consisteix en el tractament simultani dels fenòmens locacionals de persones i llocs de treball, així com la seva anàlisi independent. Es parteix de diverses bases de dades força exhaustives, entre les que cal destacar el Registro de Establecimientos Industriales, que ha subministrat una extensa relació dels nous establiments industrials localitzats als municipis catalans, i les bases de dades de l'Institut d'Estadística de Catalunya, amb abundant informació sobre la distribució de l'ocupació i la població, a escala local, així com de diverses característiques relatives als municipis. El factor espacial ha estat clau en aquest treball. Així, la localització geogràfica del conjunt de municipis catalans ha estat una variable present en les estimacions economètriques realitzades, de forma que l'atractiu locacional dels municipis no s'ha posat en funció únicament de les seves característiques, sinó també de la llunyania i/o proximitat d'aquests en relació a la resta de localitats. El nivell territorial emprat ha estat l'àmbit local i, en concret, l'àmbit local de Catalunya. Gràcies a la riquesa de les bases de dades emprades s'ha pogut treballar amb la pràctica localitat dels municipis. Val a dir que els motius que rauen sota l'elecció d'aquest àmbit territorial fan referència a la voluntat d'estudiar els fenòmens locacionals al nivell en què aquests es produeixen i a la possibilitat de baixar fins a un nivell territorial per al qual la quantitat dels treballs existents és força escassa. El punt de partida, ha estat l'anàlisi dels fenòmens locacionals des de dues òptiques: la primera consisteix en què la localització de persones i d'empreses es pot estudiar de manera independent; i la segona consisteix en què la localització de persones i llocs de treball mostra unes interdependències força estretes, de forma que cal analitzar el fenomen conjuntament. Pel que fa a la primera aproximació, la localització residencial s'ha abordat mitjançant la utilització d'un model de Mínims Quadrats Ordinaris (MQ) i de la Regressió per Quantils (RQ), mentre que la localització d'establiments industrials s'ha tractat mitjançant la utilització d'un model de Poisson i d'un model Logit Condicional. Pel que fa a la segona aproximació, la determinació simultània de la localització de la població i de l'ocupació s'ha dut a terme amb el concurs d'un model de Mínims Quadrats en 2 Etapes (MQ2E). Els resultats mostren com les pautes locacionals de persones i activitats són diferents i com, per a aquestes darreres, en funció del tipus d'activitat econòmica o de les característiques dels establiments entrants (com ara la dimensió), també hi ha especificitats que mereixen ser destacades. A més a més, es detecta una forta interdependència entre la localització de l'ocupació i de la població.

[en] The main aim of the PhD Dissertation ("Els determinants de la localització industrial i residencial. Una aplicació als municipis catalans", that is: "Industrial and Residential Location Determinants. An Application for Catalan Municipalities") is to identify location determinants of population and economic activities. The geographical area used in the empirical estimations has been the Catalan Municipalities and the period analysed, from 1986 to 1996. The most significant contribution of this work consists on a simultaneous approach to both jobs and population location, and to join it with an additional analysis of residential location and industrial location of new establishments. Local level has been used in order to identify location phenomenon at the territorial level in which them are involved. This work pretends to contribute to solve the problem of a lack of research at this level in Catalonia. This analysis can be carried out by to ways: firstly, by studying separately industrial and residential location phenomenon or, secondly, by studying those phenomenon in a simultaneous way. Following the first one we have used Ordinary Least Squares (OLS) and Quantile Regression (RQ) for the analysis of the residential location, and both a Poisson and a Conditional Logit models for the industrial location analysis. And following the second one, we have used a Two Stage Least Squares (TSLS) for the simultaneous analysis of location of population and jobs. Results show that location patterns of population and firms are not the same, and that there is a close relationship between location of population and jobs.